stanford-oval/wikipedia huggingface dataset:
Suomen lasimuseo

| Suomen lasimuseo |
| --- | --- |
 Riihimäen lasimuseon rakennusta.
Tyyppi:  erikoismuseo
Sijainti:  Tehtaankatu 23, 11910 Riihimäki
Perustettu:  1961, avattiin 1965
Johtaja:  Hanna Mamia-Walther
Kotisivut:  www.suomenlasimuseo.fi
Koordinaatit:  60°43′55.8″N, 24°44′11.8″E
 fiSuomen lasimuseo 
      
Suomen lasimuseo on Riihimäellä sijaitseva valtakunnallinen vastuumuseo, joka on keskittynyt lasinvalmistukseen, lasiteollisuuteen ja lasitaiteen historiaan.
Historia

Suomen lasimuseo perustettiin Riihimäelle vuonna 1961. Museokokoelman perustana oli Hämäläisen osakunnan opiskelijoiden keräämä 500 esineen peruskokoelma. Lasimuseo avattiin 1965. Museo toimi aluksi vuonna 1919 valmistuneessa, tilanomistaja Rudolf Gestrinin Alli-vaimolleen rakennuttamassa tanskalaista kartanotyyliä edustavassa Allinna-nimisessä rakennuksessa Riihimäen Harjukylän kaupunginosassa. Rakennuksen suunnitteli arkkitehti Oiva Kallio.
Nykyiseen paikkaansa museo muutti vuonna 1980, jonne museonäyttelyt suunnitteli akateemikko Tapio Wirkkala. Museo avattiin yleisölle seuraavana vuonna.
Rakennus

Museorakennus on rakennettu alun perin Paloheimo Oy:n turvejauhetehtaaksi vuonna 1914. Riihimäen lasi Oy muutti rakennuksen lasitehtaaksi vuonna 1921. Rakennuksessa on toiminut myös muovitehdas ja silkkipaino, sekä viimeksi Riihimäen lasin kristallihiomo. Nykyinen museokahvila on vanha lasitehtaan hevostalli. Museorakennuksessa on tällä hetkellä noin 1 700 neliömetriä näyttelytilaa. Isompi vaihtuvien näyttelyiden sali oli aikaisemmin lasitehtaan puhaltimo.
Kokoelmat

Museon perusnäyttelyyn kuuluu esineitä suomalaisesta lasinvalmistuksesta 300 vuoden ajalta sekä lasin historiaa 4000 vuoden ajalta. Vuonna 2019 museon kokoelmavarastossa oli noin 50 000 lasiesinettä.
Vuonna 2005 lasinkeräilijä Markku Annila myi laajan kokoelman 1700- ja 1800-luvun lasiesineitä Riihimäen kaupungille 206 000 euron hinnalla ja se sijoitettiin Suomen lasimuseoon.
Toiminta

Suomen lasimuseon ystävät ry järjestää museolla lasin keräilytapahtumia.
Näyttelyitä

Esimerkkejä museon näyttelyistä:
Oiva Toikan ja Tamara Aladinin näyttelyt vuonna 2019
Dora Jungin ja Gunnel Nymanin näyttely vuonna 2020
puolalaisen lasitaiteilija Marta Klonowskan Nanny Stillin ja Ilmiömäinen muoto - Aalto-maljakko -näyttelyt vuonna 2023
Kaj Franckin ja Saara Hopean näyttely vuonna 2024
Tunnustuksia

Vuonna 1994 Suomen lasimuseosta tuli valtakunnallinen erikoismuseo. Vuonna  2020 voimaan astuneen museolain mukaan nimikkeeksi muuttui valtakunnallinen vastuumuseo.
Vuonna 2023 Suomen lasimuseo sai oman postimerkin Museoliiton juhlapostimerkkisarjassa
Aiheesta muualla

Kuvia tai muita tiedostoja aiheesta Suomen lasimuseo Wikimedia Commonsissa
Rautavuosi, Lauri: Riihimäen lasiteollisuutta symboloiva jätti-ilves on nyt kaikkien nähtävillä – tapasimme miehen, joka pelasti teoksen hävitykseltä 80-luvulla Yle Uutiset. 19.9.2020. Viitattu 15.11.2020.
Kokko, Tiina: Aikansa edelläkävijät Gunnel Nyman ja Dora Jung valloittivat miehisen muotoilun maailman – nyt heidän työnsä kohtaavat lasimuseossa Yle Uutiset. 4.7.2020. Viitattu 15.11.2020.
Suomen lasimuseo Visit Häme. Viitattu 15.11.2020.
Suomen valtakunnalliset vastuumuseot
Alvar Aalto -museo
Arkkitehtuurimuseo
Designmuseo
Forum Marinum
Ilmailumuseo
Käsityön museo
Lasimuseo
Lusto
Mobilia
Rautatiemuseo
Sarka
Siida
Teatterimuseo
Tekniikan museo
Työväenmuseo Werstas
Urheilumuseo
Valokuvataiteen museo
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO)  Yhdysvallat  Tšekki 
Henkilöt:  Yle  Uppslagsverket Finland 
| n k Perustiedot Wikidatassa: Suomen lasimuseo (Q11895056)ohje |
| --- | --- |
esiintymä kohteesta: museo, erikoismuseo
valtio: Suomi
sijaitsee hallinnollisessa alueyksikössä: Riihimäki
katuosoite: Tehtaankatu 23, 11910 Riihimäki
koordinaatit: 60°43′56″N 24°44′12″E﻿ / ﻿60.73217°N 24.73675°E﻿ / 60.73217; 24.73675
Kuka murhasi rock’n’roll tähden

Kuka murhasi rock’n’roll tähden on Juice Leskisen kirjoittama kirja, joka julkaistiin vuonna 1978. Kirja on Leskisen ensimmäinen proosateos. Se on muodoltaan yhdestä kesästä kertova päiväkirja, joka kuvaa esiintyvän muusikon arkea, keikkailua ja perhe-elämää.
Kirja kuuluu Soundi-lehteä kustantaneen Lehtijussin Soundi-kirjat-julkaisusarjaan. Kirjan tunniste on ISBN 951-99182-5-6.
Ranskan Grand Prix 2007

|  Ranskan Grand Prix 2007  |
| --- | --- |
 8. osakilpailu 17 osakilpailusta kaudella 2007. 

Päivämäärä:  1. heinäkuuta 2007
Sijainti:  Circuit de Nevers Magny-Cours, Magny-Cours, Ranska
Ratatyyppi:  Moottorirata
Radan pituus:  4,411 km
Kilpailun pituus:  70 kierrosta, 308,586 km
Sää:   Puolipilvinen
Paalupaikka
Kuljettaja:   Felipe Massa   (Ferrari)
Paaluaika:  1.15,034
Palkintokoroke
Voittaja:   Kimi Räikkönen   (Ferrari)
Toinen:   Felipe Massa   (Ferrari)
Kolmas:   Lewis Hamilton   (McLaren-Mercedes)
Nopein kierros
Kuljettaja:   Felipe Massa   (Ferrari)
Kierrosaika:  1.16,099 (kierroksella 42)
Ranskan Grand Prix 2007 (virallisesti Formula 1 Grand Prix de France 2007) oli Formula 1 -kauden 2007 kahdeksas osakilpailu, joka ajettiin 29. kesäkuuta.–1. heinäkuuta Magny-Coursin moottoriradalla Ranskassa. Kilpailun voitti Ferrarin suomalaiskuljettaja Kimi Räikkönen, jolle voitto oli kauden toinen ja uran 11:s. Kyseessä oli samalla ensimmäinen suomalaisvoitto Ranskassa.
Viikonlopun aikataulu ja sää

| Päivä> Paik. | Aikataulu>  | Sessio>  | Sää>  | Ilma>  | Rata>  | Kosteus>  |  |
| --- | --- | --- | --- | --- | --- | --- | --- |
| 29. kesäkuuta | 10.00–11.30 | 1. vapaat harjoitukset |  Pilvinen | 18–19 °C | 28–30 °C | 65–70 % |  |
| 29. kesäkuuta | 14.00–15.30 | 2. vapaat harjoitukset |  Pilvinen | 20–21 °C | 31–33 °C | 52 % |  |
| 30. kesäkuuta | 11.00–12.00 | 3. vapaat harjoitukset |  Pilvinen | 21 °C | 32–34 °C | 59–60 % |  |
| 30. kesäkuuta | 14.00–15.00 | Aika-ajot |  Puolipilvinen | 24–25 °C | 42–45 °C | 44–50 % |  |
| 1. heinäkuuta | 14.00–16.00 | Kilpailu |  Puolipilvinen | 24–25 °C | 57–64 °C | 37–41 % |  |
Lähde:
Ennakkotunnelmat

Kanadan GP:ssä rajusti ulos ajanut BMW Sauberin Robert Kubica sai torstaina lääkäreiltä ajoluvan osallistua Ranskan GP viikonloppuun.
Vapaat harjoitukset

Ensimmäiset vapaat harjoitukset ajettiin perjantaina kello 10. Harjoitusten aluksi McLarenin Lewis Hamiltonin jäi radan varteen, kun auton varojärjestelmä sammutti moottorin sen lämpötilan ollessa liian alhainen. Hamilton pääsi myöhemmin takaisin radalle ajaen kuudenneksi nopeimman ajan. Nopeinta vauhtia piti yllä Ferrarin Kimi Räikkönen ennen tallikaveri Felipe Massaa.
Toiset vapaat harjoitukset ajettiin perjantaina kello 14. Harjoitusten aluksi nähtiin erikoinen yhteenajo kun Super Agurin Anthony Davidson törmäsi varikkosuoralla Toro Rosson Vitantonio Liuzzin auton vasempaan takarenkaaseen menettäen etusiiven. Red Bullin Mark Webber jäi radan varteen auton vaihdelaatikkovian takia. Ferrarit olivat jälleen kärjessä, tällä kertaa Massa nopeampana, ennen kolmanneksi ajanutta yllättäjää Toro Rosson Scott Speediä.
Kolmannet vapaat harjoitukset ajettiin lauantaina kello 11. McLarenin Fernando Alonso kärsi ongelmia auton jousituksen ja hydrauliikan kanssa. Harjoitukset keskeytettiin hetkeksi, kun rataa reunustava keinonurmimatto alkoi repsottaa. Nopein oli Hamilton ennen Ferrareita. Kovalainen oli neljäs.
Vapaat harjoitukset > Perjantain 1. harjoitusjakso

| Sija | Nro | Kuljettaja | Talli | Aika | Ero | Kierroksia |
| --- | --- | --- | --- | --- | --- | --- |
| 1. | 6 |  Kimi Räikkönen | Ferrari | 1.15,382 |  | 22 |
| 2. | 5 |  Felipe Massa | Ferrari | 1.15,447 | +0,065 | 22 |
| 3. | 1 |  Fernando Alonso | McLaren-Mercedes | 1.16,154 | +0,772 | 19 |
| 4. | 16 |  Nico Rosberg | Williams-Toyota | 1.16,214 | +0,832 | 24 |
| 5. | 14 |  David Coulthard | Red Bull-Renault | 1.16,268 | +0,886 | 24 |
| 6. | 2 |  Lewis Hamilton | McLaren-Mercedes | 1.16,277 | +0,895 | 20 |
| 7. | 9 |  Nick Heidfeld | BMW Sauber | 1.16,338 | +0,956 | 25 |
| 8. | 17 |  Alexander Wurz | Williams-Toyota | 1.16,407 | +1,025 | 23 |
| 9. | 10 |  Robert Kubica | BMW Sauber | 1.16,441 | +1,059 | 19 |
| 10. | 12 |  Jarno Trulli | Toyota | 1.16,603 | +1,221 | 26 |
| 11. | 18 |  Vitantonio Liuzzi | Toro Rosso-Ferrari | 1.16,895 | +1,513 | 32 |
| 12. | 22 |  Takuma Satō | Super Aguri-Honda | 1.16,967 | +1,585 | 22 |
| 13. | 8 |  Rubens Barrichello | Honda | 1.16,990 | +1,608 | 25 |
| 14. | 7 |  Jenson Button | Honda | 1.17,047 | +1,665 | 24 |
| 15. | 19 |  Scott Speed | Toro Rosso-Ferrari | 1.17,103 | +1,721 | 33 |
| 16. | 23 |  Anthony Davidson | Super Aguri-Honda | 1.17,166 | +1,784 | 26 |
| 17. | 11 |  Ralf Schumacher | Toyota | 1.17,168 | +1,786 | 26 |
| 18. | 3 |  Giancarlo Fisichella | Renault | 1.17,226 | +1,844 | 20 |
| 19. | 4 |  Heikki Kovalainen | Renault | 1.17,348 | +1,966 | 21 |
| 20. | 15 |  Mark Webber | Red Bull-Renault | 1.17,435 | +2,053 | 26 |
| 21. | 21 |  Christijan Albers | Spyker-Ferrari | 1.18,178 | +2,796 | 28 |
| 22. | 20 |  Adrian Sutil | Spyker-Ferrari | 1.18,419 | +3,037 | 15 |
Vapaat harjoitukset > Perjantain 2. harjoitusjakso

| Sija | Nro | Kuljettaja | Talli | Aika | Ero | Kierroksia |
| --- | --- | --- | --- | --- | --- | --- |
| 1. | 5 |  Felipe Massa | Ferrari | 1.15,453 |  | 38 |
| 2. | 6 |  Kimi Räikkönen | Ferrari | 1.15,488 | +0,035 | 28 |
| 3. | 19 |  Scott Speed | Toro Rosso-Ferrari | 1.15,773 | +0,320 | 21 |
| 4. | 2 |  Lewis Hamilton | McLaren-Mercedes | 1.15,780 | +0,327 | 36 |
| 5. | 18 |  Vitantonio Liuzzi | Toro Rosso-Ferrari | 1.15,952 | +0,499 | 40 |
| 6. | 14 |  David Coulthard | Red Bull-Renault | 1.15,958 | +0,505 | 36 |
| 7. | 16 |  Nico Rosberg | Williams-Toyota | 1.16,003 | +0,550 | 39 |
| 8. | 1 |  Fernando Alonso | McLaren-Mercedes | 1.16,049 | +0,596 | 32 |
| 9. | 23 |  Anthony Davidson | Super Aguri-Honda | 1.16,162 | +0,709 | 25 |
| 10. | 11 |  Ralf Schumacher | Toyota | 1.16,184 | +0,731 | 41 |
| 11. | 3 |  Giancarlo Fisichella | Renault | 1.16,205 | +0,752 | 43 |
| 12. | 10 |  Robert Kubica | BMW Sauber | 1.16,236 | +0,783 | 42 |
| 13. | 17 |  Alexander Wurz | Williams-Toyota | 1.16,260 | +0,807 | 38 |
| 14. | 12 |  Jarno Trulli | Toyota | 1.16,285 | +0,832 | 46 |
| 15. | 7 |  Jenson Button | Honda | 1,16.395 | +0,942 | 43 |
| 16. | 15 |  Mark Webber | Red Bull-Renault | 1.16,562 | +1,109 | 17 |
| 17. | 4 |  Heikki Kovalainen | Renault | 1.16,735 | +1,282 | 40 |
| 18. | 8 |  Rubens Barrichello | Honda | 1.16,950 | +1,497 | 47 |
| 19. | 9 |  Nick Heidfeld | BMW Sauber | 1.16,968 | +1,515 | 18 |
| 20. | 22 |  Takuma Satō | Super Aguri-Honda | 1.17,165 | +1,712 | 49 |
| 21. | 20 |  Adrian Sutil | Spyker-Ferrari | 1.18,213 | +2,760 | 32 |
| 22. | 21 |  Christijan Albers | Spyker-Ferrari | 1.18,708 | +3,255 | 9 |
Vapaat harjoitukset > Lauantain 3. harjoitusjakso

| Sija | Nro | Kuljettaja | Talli | Aika | Ero | Kierroksia |
| --- | --- | --- | --- | --- | --- | --- |
| 1. | 2 |  Lewis Hamilton | McLaren-Mercedes | 1.14,843 |  | 8 |
| 2. | 5 |  Felipe Massa | Ferrari | 1.14,906 | +0,063 | 16 |
| 3. | 6 |  Kimi Räikkönen | Ferrari | 1.15,276 | +0,433 | 15 |
| 4. | 4 |  Heikki Kovalainen | Renault | 1.15,404 | +0,561 | 19 |
| 5. | 3 |  Giancarlo Fisichella | Renault | 1.15,489 | +0,646 | 20 |
| 6. | 10 |  Robert Kubica | BMW Sauber | 1.15,535 | +0,692 | 20 |
| 7. | 16 |  Nico Rosberg | Williams-Toyota | 1.15,735 | +0,892 | 18 |
| 8. | 1 |  Fernando Alonso | McLaren-Mercedes | 1.15,742 | +0,899 | 4 |
| 9. | 12 |  Jarno Trulli | Toyota | 1.15,801 | +0,958 | 19 |
| 10. | 14 |  David Coulthard | Red Bull-Renault | 1.15,802 | +0,959 | 15 |
| 11. | 18 |  Vitantonio Liuzzi | Toro Rosso-Ferrari | 1.15,872 | +1,029 | 22 |
| 12. | 7 |  Jenson Button | Honda | 1.15,902 | +1,059 | 16 |
| 13. | 23 |  Anthony Davidson | Super Aguri-Honda | 1.15,925 | +1,082 | 20 |
| 14. | 11 |  Ralf Schumacher | Toyota | 1.15,944 | +1,101 | 22 |
| 15. | 9 |  Nick Heidfeld | BMW Sauber | 1.16,060 | +1,217 | 18 |
| 16. | 8 |  Rubens Barrichello | Honda | 1.16,102 | +1,259 | 19 |
| 17. | 17 |  Alexander Wurz | Williams-Toyota | 1.16,104 | +1,261 | 16 |
| 18. | 19 |  Scott Speed | Toro Rosso-Ferrari | 1.16,161 | +1,318 | 18 |
| 19. | 22 |  Takuma Satō | Super Aguri-Honda | 1.16,221 | +1,378 | 18 |
| 20. | 15 |  Mark Webber | Red Bull-Renault | 1.16,573 | +1,730 | 14 |
| 21. | 20 |  Adrian Sutil | Spyker-Ferrari | 1.17,517 | +2,674 | 21 |
| 22. | 21 |  Christijan Albers | Spyker-Ferrari | 1.17,705 | +2,862 | 23 |
Aika-ajot

Aika-ajot ajettiin lauantaina kello 14. Paalupaikalla ajoi Massa ennen Hamiltonia ja Räikköstä. Ohjaustehostin ongelmista kärsinyt Renaultin Heikki Kovalainen oli kuudes, ja vaihdelaatikko ongelmista puolestaan kärsinyt Williamsin Nico Rosberg yhdeksäs.
Aika-ajojen jälkeen tapahtui helikopterionnettomuus Magny-Coursin radan lähettyvillä, kun helikopteri oli poistumassa illalla rata-alueelta. Turmassa kuoli yhteensä kolme henkilöä, joista yksi oli Alonson hyvä ystävä Emmanuel Longobardi.
Aika-ajot > Tulokset

| Sija | Nro | Kuljettaja | Talli | Aika (1>  erä) | Aika (2>  erä) | Aika (3>  erä) | Lähtöruutu |
| --- | --- | --- | --- | --- | --- | --- | --- |
| 1. | 5 |  Felipe Massa | Ferrari | 1.15,303 | 1.14,822 | 1.15,034 | 1 |
| 2. | 2 |  Lewis Hamilton | McLaren-Mercedes | 1.14,805 | 1.14,795 | 1.15,104 | 2 |
| 3. | 6 |  Kimi Räikkönen | Ferrari | 1.14,872 | 1.14,828 | 1.15,257 | 3 |
| 4. | 10 |  Robert Kubica | BMW Sauber | 1.15,778 | 1.15,066 | 1.15,493 | 4 |
| 5. | 3 |  Giancarlo Fisichella | Renault | 1.16,047 | 1.15,227 | 1.15,674 | 5 |
| 6. | 4 |  Heikki Kovalainen | Renault | 1.15,524 | 1.15,272 | 1.15,826 | 6 |
| 7. | 9 |  Nick Heidfeld | BMW Sauber | 1.15,783 | 1.15,149 | 1.15,900 | 7 |
| 8. | 12 |  Jarno Trulli | Toyota | 1.16,118 | 1.15,379 | 1.15,935 | 8 |
| 9. | 16 |  Nico Rosberg | Williams-Toyota | 1.16,092 | 1.15,331 | 1.16,328 | 9 |
| 10. | 1 |  Fernando Alonso | McLaren-Mercedes | 1.15,322 | 1.15,084 | Ei aikaa | 10 |
| 11. | 11 |  Ralf Schumacher | Toyota | 1.15,760 | 1.15,534 |  | 11 |
| 12. | 7 |  Jenson Button | Honda | 1.16,113 | 1.15,584 |  | 12 |
| 13. | 8 |  Rubens Barrichello | Honda | 1.16,140 | 1.15,761 |  | 13 |
| 14. | 15 |  Mark Webber | Red Bull-Renault | 1.15,746 | 1.15,806 |  | 14 |
| 15. | 19 |  Scott Speed | Toro Rosso-Ferrari | 1.15,980 | 1.16,049 |  | 15 |
| 16. | 14 |  David Coulthard | Red Bull-Renault | 1.15,915 | Ei aikaa |  | 16 |
| 17. | 18 |  Vitantonio Liuzzi | Toro Rosso-Ferrari | 1.16,142 |  |  | 17 |
| 18. | 17 |  Alexander Wurz | Williams-Toyota | 1.16,241 |  |  | 18 |
| 19. | 22 |  Takuma Satō | Super Aguri-Honda | 1.16,244 |  |  | 22 |
| 20. | 23 |  Anthony Davidson | Super Aguri-Honda | 1.16,366 |  |  | 19 |
| 21. | 21 |  Christijan Albers | Spyker-Ferrari | 1.17,826 |  |  | 20 |
| 22. | 20 |  Adrian Sutil | Spyker-Ferrari | 1.17,915 |  |  | 21 |

Fernando Alonso jäi ilman aikaa 3. osiossa autoon iskeneen vaihdelaatikkovian takia.
David Coulthard jäi ilman aikaa 2. osiossa autoon iskeneen vaihdelaattikovian takia.
Takuma Satōn sijoitusta pudotettiin kymmenellä ohittamisesta keltaisen lippujen alueella edellisessä kilpailussa.
Kilpailu > Kierrokset 1–26

Kilpailu alkoi sunnuntaina klo 14. Kilpailusta luvattiin sateista ja ennen kilpailua rata oli märkä, mutta kuivui ennen lämmittelykierroksen alkua. Radalle jouduttiin laittamaan myös hiekoitushiekkaa Porsche Supercup -kilpailussa sattuneen öljyvuodon takia.
Ennen kilpailun starttia Adrian Sutilin auto hyytyi lähtöruudukkoon sähkövian takia, jonka vuoksi hän joutui vaihtamaan vara-autoon. Startissa Felipe Massa piti paikkansa, mutta Kimi Räikkönen ohitti Lewis Hamiltonin, joka joutui ensimmäistä kertaa ohitetuksi lyhyellä F1-urallaan. Letkan keskivaiheilla tapahtui paljon kolarointia, muun muassa Jarno Trulli ajoi hiusneulamutkassa Heikki Kovalaisen perään. Trulli joutui keskeyttämään varikolle, mutta Kovalainen pääsi jatkamaan kilpailua, vaikka se olikin täysin pilalla. Hieman taempana myös Anthony Davidson ja Vitantonio Liuzzi joutuivat keskeyttämään edellä mainitun ajettua Liuzzin perään. Ruudusta 10 vaihdelaatikko-ongelmien vuoksi lähtenyt Fernando Alonso nousi lähdössä kahdeksanneksi.
Ennen ensimmäisiä varikkokäyntejä paras kaksintaistelu nähtiin sijasta seitsemän kamppailevien Nick Heidfeldin ja Alonson välillä. Selkävaivoista kärsinyt Heidfeld piti sitkeästi paikkansa, vaikka Alonso oli mutkissa vähällä tulla ohi, mutta leveäksiajo tuhosi kuitenkin espanjalaisen ohitusmahdollisuuden.
Massa jatkoi kärjessä ensimmäiseen varikkopysähdyksensä, kierrokselle 19 asti. Kierroksella 15 ero hänen ja toisena olleen Räikkösen välillä oli jäänyt viiteen sekuntiin. Molemmat McLarenit (Hamilton ja Alonso) kävivät kahta kierrosta aikaisemmin varikolla palaten radalle sijoille seitsemän ja yhdeksän Massan kanssa samalla kierroksella varikolle tulivat myös sijoilla kolme ja neljä olleet Robert Kubica ja Giancarlo Fisichella. Nico Rosberg teki pysähdyksensä kierrosta myöhemmin. Kilpailun johtoon noussut Räikkönen teki stoppinsa kierroksella 22 palaten radalle toisena, Massan noustua takaisin kärkeen. Varikkopysähdyksien ansiosta kolmanneksi noussut Heidfeld tuli myös varikolle. Alonso puolestaan nousi samalla kierroksella seitsemännelle sijalle ohitettuaan Fisichellan.
Kilpailu > Kierrokset 27–51

Ferrari jatkoi tukevassa kaksoisjohdossa. Kolmantena ollut Hamilton oli jäänyt toisena olleesta Räikkösestä 8,3 sekuntia. Kierroksella 27 Kovalainen tuli tekemään toisen, ja ensimmäisen suunnitellun pysähdyksensä. Alonso joutui taas yrittämään ohitusta edelleen sattuneesta Heidfeldistä, mutta edelleen onnistumatta. Kierroksella 29 varikkopysähdystään tehnyt Spykerin Christijan Albers lähti liikkeelle varikolta liian aikaisin, bensaletkun jäädessä kiinni hänen autoonsa. Matka päättyi kuitenkin jo varikkosuoralta lähdettäessä nurmikolle. Albers sai tilanteesta 6 800 dollarin (eli noin 5 100 euron) sakot. Alonson yrittäessä edelleen ohitusta Heidfeldistä, viidenneksi noussut Jenson Button tuli ensimmäiselle stopilleen, kun Adrian Sutil sai varikonläpiajorangaistuksen ajettua ylinopeutta varikolla.
Räikkösen kutistaessa eron Massaan 1,4 sekuntiin, pääsi kierroksella 33 Alonso viimein ohi Heidfeldistä eräässä radan shikaaneista.
Toinen varikkoruljanssi alkoi kierroksella 37 kun kolmantena ollut Hamilton tuli tekemään pysähdyksensä, samoin kuin Alonso. Palattuaan radalle, Hamilton joutui taistelemaan kolmossijastaan Kubican kanssa, onnistuen lopulta voittamaan niukasti. Alonson epäonninen viikonloppu jatkui hänen ajettuaan leveäksi kierroksella 39 päästen kuitenkin palaamaan radalle.
Kierroksella 42 kilpailua johtanut Massa lähti tekemään eroa toisena olleeseen Räikköseen kasvattaen sen vajaasta kahdesta sekunnista 3,3 sekuntiin. Varikkokäynti koitti kuitenkin brasilialaiselle jo seuraavalla kierroksella, mutta hän pääsi palaamaan radalle toisella sijalla. Räikkönen alkoi takoa kärjessä huippukierroksia olleen parhaimmillaan sekunnin nopeampi pelkästään radan ensimmäisellä sektorilla. Kierroksella 45 Kubica tuli varikolle ja kierrosta myöhemmin myös Räikkönen, joka oli tehnyt eron Massaan 25 sekuntiin. Varikkokäynnillään suomalainen piti paikkansa pysyen kilpailun kärjessä kun molemmilla oli takana kaksi varikkopysähdystä. Kierroksella 46 myös Rosberg tuli varikolle sijalta kuusi ja kierrosta myöhemmin myös neljäntenä ollut Heidfeld samoin. Kierroksella 50 varikolle tulivat sekä Fisichella (sijalta neljä) ja Button (sijalta viisi) ja kierrosta myöhemmin Hamilton tuli kolmannelle pysähdykselleen.
Kilpailu > Kierrokset 52–70

Joukon hännille alkukolaroinnin vuoksi pudonnut Kovalainen taisteli sijasta 15 Alexander Wurzin kanssa, joka päättyi molempien ajettua mutkan leveäksi, Wurzin pysyessä edellä. Fisichellan taakse toisen kerran pudonnut Alonso yritti ohitusta viimevuotisesta tallikaveristaan, mutta ei koskaan onnistunut siinä. Kovalainen tuli kolmannelle pysähdykselleen kierroksella 55. Kierroksella 57 sijalla 16 ajaneen Scott Speedin autoon iski vaihdelaatikkovika ja tuloksena keskeytys.
Tämän jälkeen sijoitukset eivät muuttuneet, Räikkönen sai kunnian voittaa F1-kilpailun Magny-Coursin radalla, ensimmäisenä suomalaisena. Massa oli toinen ja Hamilton kolmas. Muut pistesijat menivät Kubicalle, Heidfeldille, Fisichellalle, Alonsolle ja Buttonille, joka avasi Hondan pistetilin kyseisellä kaudella.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 6 |  Kimi Räikkönen | Ferrari | 70 | 1:30.54,200 | 3 | 10 |
| 2. | 5 |  Felipe Massa | Ferrari | 70 | +2,414 | 1 | 8 |
| 3. | 2 |  Lewis Hamilton | McLaren-Mercedes | 70 | +32,153 | 2 | 6 |
| 4. | 10 |  Robert Kubica | BMW Sauber | 70 | +41,727 | 4 | 5 |
| 5. | 9 |  Nick Heidfeld | BMW Sauber | 70 | +48,801 | 7 | 4 |
| 6. | 3 |  Giancarlo Fisichella | Renault | 70 | +52,210 | 5 | 3 |
| 7. | 1 |  Fernando Alonso | McLaren-Mercedes | 70 | +56,516 | 10 | 2 |
| 8. | 7 |  Jenson Button | Honda | 70 | +58,885 | 12 | 1 |
| 9. | 16 |  Nico Rosberg | Williams-Toyota | 70 | +1.08,505 | 9 |  |
| 10. | 11 |  Ralf Schumacher | Toyota | 70 | +1 kierros | 11 |  |
| 11. | 8 |  Rubens Barrichello | Honda | 69 | +1 kierros | 13 |  |
| 12. | 15 |  Mark Webber | Red Bull-Renault | 69 | +1 kierros | 14 |  |
| 13. | 14 |  David Coulthard | Red Bull-Renault | 69 | +1 kierros | 16 |  |
| 14. | 17 |  Alexander Wurz | Williams-Toyota | 69 | +1 kierros | 18 |  |
| 15. | 4 |  Heikki Kovalainen | Renault | 69 | +1 kierros | 6 |  |
| 16. | 22 |  Takuma Satō | Super Aguri-Honda | 68 | +2 kierrosta | 22 |  |
| 17. | 20 |  Adrian Sutil | Spyker-Ferrari | 68 | +2 kierrosta | 21 |  |
| Kesk. | 19 |  Scott Speed | Toro Rosso-Ferrari | 55 | Vaihdelaatikko | 15 |  |
| Kesk. | 21 |  Christijan Albers | Spyker-Ferrari | 28 | Tankkausvahinko | 20 |  |
| Kesk. | 23 |  Anthony Davidson | Super Aguri-Honda | 1 | Kolari (Liuzzi) | 19 |  |
| Kesk. | 12 |  Jarno Trulli | Toyota | 1 | Kolari (Kovalainen) | 7 |  |
| Kesk. | 18 |  Vitantonio Liuzzi | Toro Rosso-Ferrari | 0 | Kolari (Davidson) | 17 |  |
Kilpailu > Johtokierrokset

| Nro | Kuljettaja | Talli | Kierrokset | Yhteensä |
| --- | --- | --- | --- | --- |
| 5 |  Felipe Massa | Ferrari | 1–19, 23–43 | 40 |
| 6 |  Kimi Räikkönen | Ferrari | 20–22, 44–70 | 30 |
Lähde:
Tilanne kuljettajien ja valmistajien MM-sarjassa

Felipe Massa ja Lewis Hamilton lähtöruudukossa.